తెలంగాణలో మహిళా తహసీల్దార్ దారుణహత్య WATCH LIVE TV
ఫ్యాన్స్‌ ఎఫెక్ట్.. లంక భద్రత హామీ ఇస్తేనే..?
మైదానంలో పేలవ ప్రదర్శనతో ఇప్పటికే తీవ్ర విమర్శలు ఎదుర్కొంటున్న శ్రీలంక.. తాజాగా అభిమానుల తీరుతో మరింత
TNN | Updated:
Aug 28, 2017, 07:18PM IST
మైదానంలో పేలవ ప్రదర్శనతో ఇప్పటికే తీవ్ర విమర్శలు ఎదుర్కొంటున్న శ్రీలంక.. తాజాగా అభిమానుల తీరుతో మరింత చిక్కుల్లో పడింది. భారత్&zwnj;తో ఆదివారం ముగిసిన మూడో వన్డేలో తమ జట్టు ఓటమిని జీర్ణించుకోలేక అభిమానులు మైదానంలోకి వాటర్ బాటిల్స్, వస్తువులను విసిరి మ్యాచ్&zwnj;కి అంతరాయం కలిగించిన విషయం తెలిసిందే. వారం క్రితం తొలి వన్డే ముగిసిన అనంతరం శ్రీలంక క్రికెటర్లు ప్రయాణిస్తున్న బస్సును అభిమానులు అడ్డుకుని వారికి వ్యతిరేకంగా నినాదాలు చేసి వారిని భయబ్రాంతులకి గురిచేశారు.
తాజాగా అభిమానులు మ్యాచ్&zwnj;కి అంతరాయం కలిగించడంపై మ్యాచ్ రిఫరీ శ్రీలంక క్రికెట్ బోర్డుపై సీరియస్ అయ్యాడు. క్రికెటర్లకి తగిన భద్రత కల్పిస్తామని స్పష్టమైన హామీ ఇవ్వాల్సిందిగా బోర్డుని కోరినట్లు తెలుస్తోంది. దీంతో ఆగమేఘాలపై బోర్డు అంతర్గత సమావేశం ఏర్పాటు చేసి అభిమానులను శాంతింపచేసేందుకు మార్గాలను వెతుకుతోంది. భారత్&zwnj;తో సిరీస్&zwnj;లో భాగంగా మరో రెండు వన్డేలు, ఒక టీ20 మ్యాచ్ మిగిలి ఉన్న నేపథ్యంలో ఎలాంటి భద్రతాపరమైన చర్యలు తీసుకోవాలి, స్టేడియంలోకి ఎలాంటి వస్తువులను అనుమతించాలి లాంటి అంశాల్ని బోర్డు చర్చిస్తోంది. శ్రీలంక క్రికెట్ చరిత్రలో అభిమానులు ఇలా మ్యాచ్&zwnj;కి అంతరాయం కలిగించడం ఇదే తొలిసారి.